توکج ئے ؟
اشک ءِ اسرال ءُ گرمیں گماں گْور جتگ
من گنوک
تو کج ئے؟
من چہ دین ءَ ءُ دین چہ منءَ چہ شتگ
سمبھوک
تو کج ئے؟
شپ تگرد ءِ تل ءَ پہ سباہ ءَ زری
ھَو گنوک ءُ گہیڑ انت پدا اے بری
لالءِ رند واجہ ءَ نوں پدا زھر کتگ
شپ ھدوک
تو کج ئے؟
مرچی مُلا نہ شودیت چیا دست ءُ دیم
عشق ءُ اُمّیت ءِ کاسگ چیا پُر ءُ نیم
وازءُ تبلیگ ءِ سُست انت پدا تاچ ءُ تگ
ماہ ءُ نوک
تو کج ئے؟
مرچاں مارا جلالی ءِ سنچ ھم نہ جنت
ژند روچ ءَ نباں ءُ شپ ءَ تپ نہ کنت
چاچ زندءِ شِد انت ءُ بتل سر بتگ
گم بروک
تو کج ئے؟
جے کے جلالی